b'\n_START_ARTICLE_\nKapusova muha\n_START_SECTION_\nOpis\n_START_PARAGRAPH_\nKapusova muha prezimi kot rde\xc4\x8derjava buba dolga med 6 in 7 mm, plitko v tleh. Konec marca ali v aprilu se iz njih izlegajo hi\xc5\xa1nim muham podobne muhe, ki so dolge med 5 in 7 mm. Odrasle muhe se hranijo z nektarjem, li\xc4\x8dinke pa so velik \xc5\xa1kodljivec v nasadih kapusnic. Samice so aktivne v toplih dnevih, ko ob koreninski vrat gostiteljskih rastlin izlegajo bela jaj\xc4\x8deca, dolga med 0,5 in 1 mm. Samica skupno do 150 jaj\xc4\x8dec, v skupine po 20. V 8-12 dneh se iz jaj\xc4\x8dec izle\xc5\xbeejo li\xc4\x8dinke \xc5\xbeerke, ki se sprva hranijo s stranskimi koreninami, po nekaj dneh pa se se zavrtajo v glavno korenino in po\xc4\x8dasi uni\xc4\x8dujejo rastlino.V severni Evropi ima kapusova muha po eno generacijo, v srednji Evropi dve, v ju\xc5\xbeni in jugovzhodni Evropi pa po tri generacije letno.'